Komission asetus (EY) N:o 585/2001, annettu 26 päivänä maaliskuuta 2001, jalostusteollisuudelle ajanjaksolla 1 päivästä tammikuuta 31 päivään maaliskuuta 2000 toimitettuja tonnikaloja koskevan hyvityksen myöntämisestä tuottajajärjestöille



Virallinen lehti nro L 086 , 27/03/2001 s. 0008 - 0010



Komission asetus (EY) N:o 585/2001, annettu 26 päivänä maaliskuuta 2001, jalostusteollisuudelle ajanjaksolla 1 päivästä tammikuuta 31 päivään maaliskuuta 2000 toimitettuja tonnikaloja koskevan hyvityksen myöntämisestä tuottajajärjestöille EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000(1) ja erityisesti sen 27 artiklan 6 kohdan, sekä katsoo seuraavaa: (1) Yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annettu neuvoston asetus (ETY) N:o 3759/92(2) kumottiin asetuksella (EY) N:o 104/2000, asetuksen (ETY) N:o 3759/92 18 artiklassa säädettiin 31 päivään joulukuuta 2000 saakka tietyin edellytyksin yhteisön tonnikalan tuottajajärjestöille myönnettävästä hyvityksestä sen kalenterivuosineljänneksen aikana jalostusteollisuudelle toimitetuista tonnikalamääristä, jonka kalenterivuosineljänneksen yhteisön markkinoilla todettu keskimääräinen myyntihinta ja vapaasti rajalla -hinta siihen mahdollisesti sisältyvine tasoitusmaksuineen olivat alle 91 prosenttia yhteisön kyseisen tuotteen tuottajahinnasta. (2) Yhteisön markkinoiden tilanteen tarkastelu vuonna 2000 osoitti, että yli 10 kilogrammaa painavien keltaevätonnikalojen (Thunnus albacares), enintään 10 kilogrammaa painavien keltaevätonnikalojen (Thunnus albacares), isosilmätonnikalojen (Thunnus obesus) ja boniitin (Euthynnus (Katsuwonus) pelamis) osalta asetuksen (ETY) N:o 3759/92 18 artiklassa tarkoitettu vuosineljänneksen keskimääräinen myyntihinta markkinoilla ja vapaasti rajalla -hinta olivat 1 päivästä tammikuuta 31 päivään maaliskuuta alle 91 prosenttia voimassa olevasta yhteisön tuottajahinnasta, joka vahvistetaan neuvoston asetuksessa (EY) N:o 2748/1999(3). (3) Asetuksessa (ETY) N:o 3759/92 säädetyt edellytykset olisi sisällytettävä, jotta päätös kyseisiä tuotteita koskevan hyvityksen myöntämisestä voitaisiin tehdä ajanjakson 1 päivästä tammikuuta 31 päivään maaliskuuta 2000 osalta. (4) Oikeus hyvitykseen olisi määritettävä myyntien, joiden kauppalasku on päivätty käsiteltävänä olevana vuosineljänneksenä ja jotka on otettu huomioon laskettaessa komission asetuksen (ETY) N:o 2210/93(4), joka kumottiin 1 päivästä tammikuuta 2001 lukien komission asetuksella (EY) N:o 80/2001(5) 7 artiklan 1 kohdan b alakohdassa mainittu kuukausittainen keskimääräinen myyntihinta, perusteella. (5) Asetuksen (EY) N:o 3759/92 18 artiklan 2 kohdassa tarkoitetun hyvityksen taso ei missään tapauksessa saa ylittää kyseisen tuotteen käynnistyskynnyksen ja yhteisön markkinoiden keskimääräisen myyntihinnan välistä erotusta eikä kiinteää määrää, joka on 12 prosenttia tästä kynnyksestä. (6) Asetuksen (ETY) N:o 3759/92 18 artiklan 1 kohdan mukaiseen hyvitykseen oikeutetut määrät eivät missään tapauksessa saa ylittää kyseisen vuosineljänneksen osalta saman artiklan 3 kohdassa tarkoitettuja rajoja. (7) Kyseisen vuosineljänneksen aikana yhteisön tullialueet sijoittautuneelle jalostusteollisuudelle myydyt ja toimitetut määrät ylittävät yli 10 kilogrammaa painavien keltaevätonnikalojen (Thunnus albacares), enintään 10 kilogrammaa painavien keltaevätonnikalojen (Thunnus albacares), isosilmätonnikalojen (Thunnus obesus) ja boniitin (Euthynnus (Katsuwonus) pelamis) osalta kolmen edellisen kalastusvuoden saman vuosineljänneksen aikana myydyt ja toimitetut määrät. Koska nämä määrät ylittävät asetuksen (ETY) N:o 3759/92 18 artiklan 3 kohdassa vahvistetut määrät, näiden tuotteiden osalta olisi rajoitettava hyvitykseen oikeutettuja kokonaismääriä. (8) Asetuksen (ETY) N:o 3759/92 18 artiklan 4 kohdassa säädettyjen enimmäismäärien mukaisesti laskettaessa kullekin tuottajajärjestölle myönnettävän hyvityksen määrää olisi vahvistettava hyvitykseen oikeutettujen määrien jakaminen asianomaisten tuottajajärjestöjen kesken suhteessa vastaavan vuosineljänneksen tuotantoon kalastusvuosina 1997-1999. (9) Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Myönnetään hyvitystä tuottajajärjestöille jalostusteollisuudelle toimitetusta tonnikalasta 1 päivän tammikuuta ja 31 päivän maaliskuuta 2000 väliseksi ajanjaksoksi seuraaville tuotteille: >TAULUKON PAIKKA> 2 artikla 1. Hyvitykseen oikeutettu kokonaismäärä on lajikohtaisesti seuraava: >TAULUKON PAIKKA>. 2. Kokonaismäärän jakaminen asianomaisten tuottajajärjestöjen kesken määritellään liitteessä. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisön virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä maaliskuuta 2001. Komission puolesta Franz Fischler Komission jäsen (1) EYVL L 17, 21.1.2000, s. 22. (2) EYVL L 388, 31.12.1992, s. 1. (3) EYVL L 331, 23.12.1999, s. 28. (4) EYVL L 197, 6.8.1993, s. 8. (5) EYVL L 13, 17.1.2001, s. 3. LIITE Hyvitykseen 1 päivän tammikuuta ja 31 päivän maaliskuuta 2000 välisenä ajankohtana oikeutettujen tonnikalamäärien jakaminen tuottajajärjestöjen kesken hyvitysprosenttierien mukaisina määrinä ilmaistuina 1. >TAULUKON PAIKKA> 2. >TAULUKON PAIKKA> 3. >TAULUKON PAIKKA> 4. >TAULUKON PAIKKA>